Paġna Din il-pubblikazzjoni tinkludi mistoqsijiet bil-miktub magħmula mill-Membri tal-Parlament Ewropew u t-tweġibiet tagħhom mogħtija minn istituzzjoni tal-Unjoni Ewropea. Għal kull mistoqsija u tweġiba, il-verżjoni tal-lingwa oriġinali hija ppreżentata qabel traduzzjoni possibbli. F'xi każijiet, jista' jkun li r-risposta tingħata b'lingwa differenti minn dik tal-mistoqsija. Dan jiddependi mil-lingwa li jaħdem biha l-kumitat li jkun intalab jagħti tweġiba. Dawn il-mistoqsijiet u tweġibiet huma ppubblikati skont l-Artikoli 117 u 118 tar-Regoli tal-Proċedura tal-Parlament Ewropew. Il-mistoqsijiet u t-tweġibiet kollha jistgħu jinqraw fis-sit elettroniku tal-Parlament Ewropew (Europarl) taħt l-intestatura Mistoqsijiet Parlamentari: Grupp tal-Partit Popolari Ewropew (Demokristjani) Grupp tal-Alleanza Progressiva tas-Socjalisti u d-Demokratici fil-Parlament Ewropew Grupp tal-Alleanza tal-Liberali u d-Demokratiċi għall-Ewropa Grupp tal-Konservattivi u Riformisti Ewropej Grupp tal-Ħodor/Alleanza Ħielsa Ewropea Grupp Konfederali tax-Xellug Magħqud Ewropew - Xellug Aħdar Nordiku Grupp għall-Ewropa Ħielsa u Demokratika Dan l-aħħar fl-Uganda għaddiet liġi li tiddikjara l-omosesswalità illegali. Fost l-oħrajn, din il-liġi tistabbilixxi li l-persuni reċidivi jiffaċċjaw sogru li jeħlu għomorhom il-ħabs. Il-Kummissjoni hija mħassba dwar dawn l-iżviluppi fl-Uganda? Ir-Rappreżentant Għoli/Viċi President tikkonsidra li l-Att Kontra l-Omosesswalità jikkontradixxi l-impenji internazzjonali tal-gvern Ugandiż biex jirrispetta u jipproteġi d-drittijiet fundamentali tal-bniedem taċ-ċittadini kollha tiegħu skont id-Dikjarazzjoni Universali tad-Drittijiet tal-Bniedem, il-Patt Internazzjonali dwar id-Drittijiet Ċivili u Politiċi u l-Karta Afrikana dwar id-Drittijiet tal-Bniedem u tal-Popli. Barra mid-dikjarazzjoni tagħha tal-20 ta' Diċembru 2013, ir-Rappreżentant Għoli ħarġet dikjarazzjoni ulterjuri fit-18 ta' Frar 2014 u dikjarazzjoni f'isem l-UE li tikkundanna l-Att fl-4 ta' Marzu 2014, huwa nnutat li l-Att qed ikun sfidat fil-Qrati Ugandiżi. L-UE u l-Uganda se jiddiskutu l-Att Kontra l-Omosesswalità u l-impatt potenzjali tiegħu fuq ir-relazzjonijiet skont il-Ftehim ta' Cotonou waqt sessjoni ta' djalogu politiku mtejjeb fit-28 ta' Marzu. Kull pagament ta' appoġġ għall-baġit ulterjuri ġie sospiż sakemm joħrog ir-riżultat ta' din il-laqgħa. Fl-ewwel rapport tagħha kontra l-korruzzjoni, il-Kummissjoni ppubblikat sensiela ta' rakkomandazzjonijiet lil kull Stat Membru dwar kif jistgħu jiġġieldu l-korruzzjoni b'mod aktar effettiv. Il-Kummissjoni kif qed tippjana li tissorvelja l-progress ta' kull Stat Membru fir-rigward ta' dawn ir-rakkomandazzjonijiet? Kif spjegat fit-tweġiba għall-mistoqsija E-002098/2014 bil-miktub preċedenti tal-Onorevoli Membru, il-Kummissjoni tippjana li timpenja lill-Istati Membri fi djalogu ta' segwitu dwar il-passi futuri ssuġġeriti fir-Rapport tal-UE dwar il-Ġlieda Kontra l-Korruzzjoni. Il-Kummissjoni din is-sena se tpoġġi fis-seħħ ukoll programm ta' qsim ta' esperjenzi biex jgħin lill-Istati Membri, NGOs lokali u partijiet interessati oħra jaqsmu prattika tajba u jegħlbu nuqqasijiet fil-politika tal-ġlieda kontra l-korruzzjoni, jiffaċilitaw x-xogħol ta' segwitu, jqajjmu l-għarfien, u jipprovdu t-taħriġ. Bħala segwitu għall-ewwel rapport, it-tieni rapport se jkun ippubblikat fl-2016. Reċentement il-Parlament Ewropew approva l-pakkett UE-Turkija dwar ir-ripatrijazzjoni ta' nazzjonali ta' pajjiżi terzi illegalment residenti fl-UE. Il-Kummissjoni tipprevedi li jintlaħqu ftehimiet simili ma' pajjiżi oħra? Liema kundizzjonijiet għandhom jiġu sodisfatti sabiex tali ftehimiet jintlaħqu? Minbarra l-ftehim ta' riammissjoni bejn l-UE u t-Turkija, l-UE reċentement ikkonkludiet negozjati ta' riammissjoni mal-Kap Verde (iffirmat fit-18 ta' April 2013), mal-Armenja (fid-19 ta' April 2013, bi dħul fis-seħħ fl-1 ta' Jannar 2014) u mal-Ażerbajġan (fit-28 ta' Frar 2014). Ma hemm l-ebda prekundizzjonijiet biex jinfetħu negozjati ta' riammissjoni mal-UE. Madankollu, hemm bosta fatturi li jitqiesu mill-Kummissjoni qabel ma titħejja rakkomandazzjoni lill-Kunsill għal awtorizzazzjoni biex ikunu nnegozjati ftehimiet ta' riammissjoni. Dawk il-fatturi jinkludu l-pressjoni migratorja u l-pożizzjoni ġeografika tal-pajjiż terz. Skont l-Approċċ Globali għall-Migrazzjoni u l-Mobilità, kull darba li l-UE tiftaħ negozjati ta' ftehim għall-faċilitazzjoni tal-viża, irid jiġi nnegozjat ftehim ta' riammissjoni b'mod parallel. Il-Kummissjoni temmen li ftehimiet ta' riammissjoni futuri għandhom ikunu konklużi biss ma' pajjiżi terzi li jkun hemm inċentivi xierqa disponibbli għalihom, filwaqt li l-fokus ikun primarjament fuq il-pajjiżi ta' oriġini tal-migrazzjoni. Skont l-istatistika lokali, sa 5 % tal-popolazzjoni Maltija tagħti d-demm regolarment fuq bażi volontarja. Il-Kummissjoni żżomm statistika dwar l-għadd ta' persuni li jagħtu d-demm regolarment fl-UE? Il-Kummissjoni għandha strateġija biex iżżid il-livell tal-għoti tad-demm fl-Ewropa? Rapport ippubblikat dan l-aħħar mill-Kummissjoni dwar l-effiċjenza tal-amministrazzjoni pubblika qiegħed lil Malta fl-aħħar post f'dak li għandu x'jaqsam mal-ammont ta' burokrazija meħtieġa biex tibda impriża kummerċjali. Fid-dawl ta' dan ir-rapport, x'miżuri qed tipproponi li tieħu l-Kummissjoni ħalli tnaqqas l-ammont ta' burokrazija? Il-Kummissjoni b'mod konsistenti tistieden u tinkoraġġixxi lill-Istati Membri biex isaħħu l-kapaċità istituzzjonali u amministrattiva tagħhom, jissemplifikaw u jnaqqsu l-piż amministrattiv fuq in-negozji u jtejbu l-kwalità tal-leġiżlazzjoni sabiex jitrawwem it-tkabbir ekonomiku. Il-Kummissjoni ilha mill-2007 timmonitorja tliet għanijiet stabbiliti għas-semplifikazzjoni amministrattiva għal impriżi li għadhom jibdew, jiġifieri l-eżistenza ta' punt uniku ta' servizz għal proċeduri ta' ftuħ ta' negozju, il-ħin u l-ispejjeż biex titwaqqaf kumpanija. Fl-2011, il-Kunsill dwar il-kompetittività stieden lill-Istati Membri "biex inaqqsu ż-żmien li intrapriżi ġodda jieħdu biex jibdew in-negozju għal 3 ijiem u l-ispiża għal EUR 100 sal-2012". L-Istati Membri huma mistiedna jaġġornaw l-informazzjoni dwar dawn iċ-ċifri kull sena. Skont id-dejta miġbura mill-Kummissjoni, fl-2013, iż-żmien biex kumpanija tibda n-negozju tagħha f'Malta kien bejn 5 sa 8 ijiem u l-ispiża kienet ta' EUR 210, filwaqt li madwar l-Istati Membri tal-UE, iż-żmien medju biex titwaqqaf kumpanija kien ta' 4.2 ijiem u l-ispiża kienet ta' EUR 315. L-informazzjoni kollha dwar din il-kwistjoni u l-progress minn sena għall-oħra għal kull pajjiż tista' tinstab fuq: http://ec.europa.eu/enterprise/policies/sme/business-environment/start-up-procedures/index_en.htm
Extracted from C_320_2014.html